Пачалося мерапрыемства з шэсця выпускнікоў 2017 года. Пад гучныя апладысменты разам з дырэктарамі школ і сваімі класнымі кіраўнікамі яны, маладыя і шчаслівыя, урачыста прайшлі па Цэнтральнай плошчы горада. Іх віталі госці з Віцебска, прадстаўнікі райвыканкама, бацькі і настаўнікі, шматлікія гледачы, а вядучыя мерапрыемства – педагог-арганізатар Цэнтра дзяцей і моладзі Анастасія Развадоўская і настаўнік СШ №2 Анатоль Гігола – расказвалі пра поспехі ў вучобе, найбольш яркія спартыўныя і творчыя перамогі выпускнікоў кожнай школы.